कोरोना की तीसरी लहर से कैसे निपटेगा उत्तर प्रदेश? सीएम योगी आदित्यनाथ ने कही ये बात
सीएम योगी आदित्यनाथ ने कहा कि तीसरी वेव की आशंका व्यक्त की जा रही है, इस पर प्रभावी अंकुश लगाने के लिए प्रदेश सरकार ने अभी से अपनी कार्ययोजना बनानी शुरू की है। प्रशासन से हर जनपद में महिलाओं और बच्चों के लिए एक डेडिकेटेड अस्पताल तैयार करने के​ लिए कहा गया है।
नोएडा. कोरोना की दूसरी लहर की रफ्तार कुछ कम होती दिखाई तो दे रही है लेकिन अभी भी ये अपना कहर बरपा रही है। उत्तर प्रदेश में पिछले कुछ दिनों से कोरोना के मामलों में लगातार गिरावट देखने को मिल रही है। राज्य के मुख्यमंत्री योगी आदित्यनाथ खुद पूरे प्रदेश में घूम-घूम के हालातों का जायजा ले रहे हैं और प्रशासन के पेंच कस रहे हैं। सीएम योगी ने आज दिल्ली से सटे नोएडा और गाजियाबाद का दौर किया और यहां प्रशासन के काम काज का जायजा लिया। इस दौरान उन्होंने मीडिया से तीसरी लहर की संभावना पर भी बात की।सीएम योगी आदित्यनाथ ने कहा कि तीसरी वेव की आशंका व्यक्त की जा रही है, इस पर प्रभावी अंकुश लगाने के लिए प्रदेश सरकार ने अभी से अपनी कार्ययोजना बनानी शुरू की है। प्रशासन से हर जनपद में महिलाओं और बच्चों के लिए एक डेडिकेटेड अस्पताल तैयार करने के​ लिए कहा गया है। उन्होंने कहा कि 102 की 2,200 एंबुलेंस इमरजेंसी के दौरान महिलाओं और बच्चों के लिए डेडिकेट की गई हैं। आइए आपको बताते हैं कि सीएम योगी द्वारा कही गई बड़ी बातें